काठमाडौं । नेपाल आयल निगमले पेट्रोलियम पदार्थको मूल्य फेरि बढाएको छ। निगमले मंगलबार राती १२ बजेपछि लागू हुने गरि इन्धनको भाउ बढाएको हो।नयाँ मूल्य अनुसार अब पट्रोलको मूल्य प्रतिलिटर १ सय १, डिजेल ७८ र मट्टितेल ७८ रुपैयाँ पुगेको छ। निगमका अनुसार नयाँ मूल्य सुचीअनुसार प्रतिलिटर पेट्रोलमा २ रुपैयाँ ६७ पैसा र मटितेलमा १५ रुपैयाँ २७ पैसा र डिजेलमा प्रतिलिटर १ रुपैयाँ ७४ पैसा घाटा छ।
निगमले अन्तर्राष्ट्रिय बजारमा इन्धनको मूल्य बढेसँगै नेपालमा पनि बढाउनु परेको जनाएको छ। निगमले पेट्रोल, डिजेल र मट्टितेलमा एक एक रुपैयाँ मूल्य बढाएको हो । निगमले खाना पकाउने एलपी ग्यास र हवाई इन्धनको मूल्यमा भने यथावत् राखेको छ ।